ઓપિનિયન ડીવીડીના લોકાર્પણ બાદ મનુકાકા અને ચંદરયા ફાઉન્ડેશન દ્વારા આ વર્ષથી મુખ્ય વિષય ગુજરાતી સાથે એમ.એ અથવા પીએચડી કરતાં તેજસ્વી અને જરૂરિયાતવાળા વિદ્યાર્થીને શિષ્યવૃત્તિ આપવાની શરૂઆત કરવામાં આવેલ છે તેની જાહેરાત કરવામાં આવી અને આ વર્ષ માટે ગુજરાત યુનિવર્સિટી, એમ.એસ.યુનિવર્સિટી, વીર નર્મદ દક્ષિણ ગુજરાત યુનિવર્સિટી, સૌરાષ્ટ્ર યુનિવર્સિટી અને સરદાર પટેલ યુનિવર્સિટીમાંથી પસંદ કરાયેલ કુલ આઠ વિદ્યાર્થીઓને શિષ્યવૃત્તિ અને સર્ટિફિકેટ આપવામાં આવ્યા. આ ઉપરાંત આ સમગ્ર પ્રક્રિયામાં મદદરૂપ થનાર યોગેન્દ્રભાઈ વ્યાસ અને અરવિંદ ભંડારીનો આભાર માનવામાં આવ્યો. એમ.એ. કરતાં વિદ્યાર્થીઓને 7000 રૂપિયાની અને પી.એચ.ડીના વિદ્યાર્થીઓને 15000 રૂપિયાની સ્કોલરશિપ આપવામાં આવી. આ ઉપરાંત આ શિષ્યવૃત્તિમાં ફાળો આપવાની શ્રોતાગણમાં અપીલ કરવામાં આવી.